बिटिसि बिसायखथि नि सिगां ईमानुवेल मुसाहारि आ बिपिएफ दोलो खौ गारनानै बिजेपि आव थांदोंमोन। बेनि थाखाय नो बिपिएफ नि खहा जादोंमोन, मोननैसो बियाब आव जेननायनि थाखाय सोरखार दानो हायाखैमोन। बियो सासे गाद्दार मानसि, बियो बिजेपि नि टिकेत मोनथावना दैदेनगिरि मोन। नाथाय तामुलपुरखौ लोगो दोलो आ ईउपिपिएल नो हगारना होनायाव टिकेत मोनासै, बेयो बिनि पाप नि साजा होनना बिटिसि नि बारग ईएम गनेस कछारि बिथाङा बुंदों। गनेश कछारि आ तामुलपुर बियाब आव उदां बिजाथि महरै गेलेदों। ईमनुवेल आ बिजेपि आव थांनानै जा सानदोंमोन बियो जाफुङासै। बियो दायो हाग्रामा जों सोमोन्दो लाखिफिननो नागिरदों, नाथाय बेबयदि जेबो खाबु होआखै होनना बो बिथाङा।